
Μεταφορά έδρας Συμβολαιογράφου από το Δήμο Μαρα¬ 
θώνα Αττικής στην Κοινότητα Ωρωπού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφος 3 και 4 του 
Ν. 670/1977 «περί κώδικος συμβολαιογράφων» (ΦΕΚ 
232/Α725.8.77). 


2. Τις διατάξεις του άρθρου 29Α του Ν. 1558/1985 
(ΦΕΚ 137/Α'), το οποίο προσετέθη με το άρθρο 27 του Ν. 
2081/1992 (ΦΕΚ 154/Α ). 

3. Την αριθ. 4/19.5.1993 γνωμοδότηση της Ολομέ¬ 
λειας του Πρωτοδικείου Αθηνών που εκδόθηκε μετά την 
από 16.2.1993 γνώμη του Διοικητικού Συμβουλίου του 
Συμβολαιογραφικού Συλλόγου Εφετείων Αθηνών - Πει¬ 
ραιώς - Αιγαίου - Δωδεκανήσου. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

5. Την αριθ. 623/1993 γνωμοδότηση του Συμβουλίου 
της Επικράτειας. 

Με πρόταση του Υπουργού Δικαιοσύνης, αποφασί¬ 
ζουμε: 

Άρθρο μόνο 

Η έδρα μιας από τις θέσεις Συμβολαιογράφων του Ειρη¬ 
νοδικείου Μαραθώνα Αττικής μεταφέρεται από το Δήμο 
Μαραθώνα στην Κοινότητα Ωρωπού που υπάγεται στην 
ίδια Ειρηνοδικειακή περιφέρεια. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 13 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Γ. ΚΟΥΒΕΛΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 480 (2) 

Ίδρυση Εργαστηρίων στο Τμήμα Ιστορίας και Εθνολογίας 

του Δημοκριτείου Πανεπιστημίου Θράκης και καθορι¬ 
σμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/82 
«Για τη δομή και λειτουργία των Α.Ε.Ι. (ΦΕΚ 87/Α'), όπως 
η τελευταία αυτή διάταξη τροποποιήθηκε με το άρθρο 48 
παρ. 2 του Ν. 1404/83 «Δομή και λειτουργία των Τ.Ε.Ι.» 
(ΦΕΚ 173/Α). 

β) Του άρθρου 29Α του Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 (Α’ 154). 

γ) Του άρθρου 19 παρ. 2 του Ν. 1735/87 (Α' 195). 

2. Τη γνώμη της Γενικής Συνέλευσης του Τμήματος 
Ιστορίας και Εθνολογίας του Δημοκριτείου Πανεπιστημίου 
Θράκης (συνεδριάσεις: 7/27.5,1992, 5/17.2.1992 και 9/ 
4.5.1993). 

3. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη σε βάρος του προϋπολογι¬ 
σμού του Δημοκριτείου Πανεπιστημίου Θράκης για το οι¬ 
κονομικό έτος 1993. 

Για τα επόμενα οικονομικά έτη προκαλείται δαπάνη 
500.000 δρχ. κατ’ εκτίμηαη για κάθε Εργαστήριο, η οποία 
θα καλυφθεί σύμφωνα με τις διατάξεις του άρθρου 7 του 
παρόντος. 

4. Την 542/1993 γνωμοδότηση του Συμβουλίου της 
Επικράτειας, με πρόταση των Υπουργών Προεδρίας της 
Κυβέρνησης και Εθνικής Παιδείας και θρησκευμάτων, 
αποφασίζουμε: 

Άρθρο 1 

Ίδρυση. 

Ιδρύονται στο Τμήμα Ιστορίας και Εθνολογίας του Δη- 
μοκριτείου Πανεπιστημίου Θράκης τα εξής Εργαστήρια: 

α) «Εργαστήριο Ανθρωπολογίας», το οποίο εξυπηρετεί 
τις εκπαιδευτικές και ερευνητικές ανάγκες στα γνωστικά 
αντικείμενα των ανθρωπολογικών και εθνολογικών επι¬ 
στημών και ειδικότερα τις εθνογενετικές διεργασίες στην 
Ν.Α. Ευρώπη και στην Ανατολική Μεσόγειο. 

β) «Εργαστήριο Παλαιογραφίας - Συντηρήσεως Χειρο¬ 
γράφων και Παλαιτύπων Βιβλίων», το οποίο εξυπηρετεί τις 
εκπαιδευτικές και ερευνητικές ανάγκες στα γνωστικά 
αντικείμενα της Παλαιολογίας, της Κωδικολογίας και της 
Παπυρολογίας. 

Άρθρο 2 

Εσωτερικός κανονισμός. 

Ο εσωτερικός κανονισμός των ιδρυομένων με το προη¬ 
γούμενο άρθρο Εργαστηρίων, καθορίζεται σύμφωνα με τα 
οριζόμενα στα επόμενα άρθρα. 

Άρθρο 3 

Αποστολή. 

Κάθε Εργαστήριο έχει ως αποστολή: 

1. Την κάλυψη των διδακτικών αναγκών σε προπτυχιακό 
και μεταπτυχιακό επίπεδο του Τμήματος Ιστορίας και 
Εθνολογίας, καθώς και άλλων Τμημάτων του Πανεπιστη¬ 
μίου Θράκης στα αντικείμενα με τα οποία ασχολείται. 

2. Την ανάπτυξη προγραμμάτων διδασκαλίας και έρευ¬ 
νας για μεταπτυχιακούς φοιτητές στα πλαίσια των γνωστι¬ 
κών αντικειμένων των Εργαστηρίων. 

3. Την κάθε μορφής συνεργασία με όλα τα κέντρα ερευ¬ 
νών και ακαδημαϊκά ιδρύματα Ελληνικά και Αλλοδαπά, 
εφόσον οι επιστημονικοί στόχοι συμπίπτουν, συμβαδίζουν 
και αλληλοσυμπληρώνονται με εκείνους των Εργαστη¬ 
ρίων, μέσα στο πνεύμα αμοιβαιότητας και συλλογικής ερ¬ 
γασίας. 

4. Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσεων 
και εκδόσεων. 

5. Τη συνεργασία με σχετικές δημόσιες υπηρεσίες, δή¬ 


μους, κοινότητες και άλλους κοινωνικούς και επιστημονι¬ 
κούς φορείς και τη συμβολή των Εργαστηρίων στη μελέτη 
προβλημάτων ανάπτυξης της χώρας. 

6. Την παροχή υπηρεσιών κατά τα προβλεπόμενα στο 
Π.Δ. 159/1984 (Α’ 53). 

Άρθρο 4 
Προσωπικό. 

Το προσωπικό κάθε Εργαστηρίου απαρτίζεται από τα 
μέλη Δ.Ε.Π. του Τμήματος Ιστορίας και Εθνολογίας που το 
γνωστικό τους αντικείμενο εμπίπτει στα ερευνητικά εν¬ 
διαφέροντα κάθε Εργαστηρίου, όπως αυτά ορίζονται στο 
άρθρο 1 του παρόντος προεδρικού διατάγματος, καθώς 
και τα μέλη Ε.Δ.Τ.Π. και το λοιπό επιστημονικό προσωπικό 
που τοποθετείται στα Εργαστήρια σύμφωνα με τις εκά- 
στοτε ισχΟουσες διατάξεις. 

Άρθρο 5 

Διοίκηση - Αρμοδιότητες. 

1. Κάθε Εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) που ορίζεται, 
σύμφωνα με τις διατάξεις του άρθρου 28 του Ν. 2083/92 
(Α' 159). 

2. Ο διευθυντής ασκεί τις αρμοδιότητες που ορίζει το 
άρθρο 7 του Ν. 1268/82 και επί πλέον: 

α) Συντονίζει το διδακτικό (προπτυχιακό - μεταπτυ¬ 
χιακό) και ερευνητικό έργο του Εργαστηρίου. 

β) Καταρτίζει και υποβάλλει για έγκριση στα αρμόδια όρ¬ 
γανα του ιδρύματος το ετήσιο πρόγραμμα λειτουργίας του 
Εργαστηρίου και μεριμνά για την τήρησή του. 

γ) Μεριμνά για την οικονομική διαχείριση των εσόδων 
του Εργαστηρίου. 

δ) Μεριμνά για τη στελέχωση του Εργαστηρίου με το 
αναγκαίο προσωπικό. 

ε) Μεριμνά για την κατανομή των χώρων του Εργαστη¬ 
ρίου. 

στ) Υποβάλλει τον ετήσιο απολογισμό των δραστηριοτή¬ 
των του Εργαστηρίου. 

ζ) Εισηγείται στους υπευθύνους αναλωσίμων υλικών και 
του κινητού εξοπλισμού και 

η) Υπογράφει κάθε εξερχόμενο έγγραφο και γενικά εί¬ 
ναι υπεύθυνος για την ομαλή και αποδοτική λειτουργία του 
Εργαστηρίου. 

Άρθρο 6 

Λειτουργία. 

1. Κάθε Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Ιδρύματος. 
Το ωράριο εργασίας του προσωπικού είναι αυτό που προ- 
βλέπεται από τις κείμενες διατάξεις για κάθε κατηγο¬ 
ρία. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο στα πλαίσια 
ερευνητικού προγράμματος ή άλλου έργου που έχει απο- 
φασισθεί και καθορίζει μέσα στα πλαίσια της αποστολής 
του Εργαστηρίου την προτεραιότητα στη χρησιμοποίηση 
οργάνων και χώρων σε περίπτωση που δεν υπάρχει σχε¬ 
τική απόφαση. 

3. Ο διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων και 
υλικών που ανήκουν σ’ αυτό, την παραμονή των εργαζομέ¬ 
νων (προσωπικού, φοιτητών, επισκεπτών), στους χώρους 

όπου τηρούνται ειδικοί κανόνες ασφαλείας που αποσκο¬ 
πούν στην προφύλαξη της υγείας και αρτιμελείας των ερ¬ 
γαζομένων, καθώς και στην προστασία των οργάνων και 
εγκαταστάσεών του από βλάβες. 

4. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του Εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη 
διεξαγωγή εργασιών επιστρέφονται, μετά τη χρησιμοποί¬ 
ησή τους, στην κατάσταση που είχαν παραδοθεί. 

Με εισήγηση του διευθυντή στα αρμόδια όργανα του 
ιδρύματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του Εργαστηρίου, σύμφωνα με τις κείμενες δια¬ 
τάξεις. 

6. Ο διευθυντής μπορεί να αναθέτει σε μέλος Ε.Δ.Τ.Π. 
τη διοικητική και γραμματειακή υποστήριξη του Εργαστη¬ 
ρίου. 

Αρθρο 7 
Πόροι. 

Πόροι των Εργαστηρίων είναι: 

α) Οι πιστώσεις οι οποίες προέρχονται από τις δημόσιες 
επενδύσεις, ή τον τακτικό προϋπολογισμό ή την ιδιαίτερη 
περιουσία του Ιδρύματος και οι οποίες χορηγούνται σύμ¬ 
φωνα με τη διαδικασία του άρθρου 9 του Ν. 1268/82. 

β) Τα έσοδα από την παροχή υπηρεσιών, σύμφωνα με το 
άρθρο 3 παρ. 3 του Π.Δ. 159/1984 (Α' 53). 

γ) Οι πιστώσεις από άλλες πηγές, όπως: 

ι) Η ετήσια επιχορήγηση από τακτικό προϋπολογισμό και 
προϋπολογισμό δημοσίων επενδύσεων από τα διάφορα 
Υπουργεία της χώρας. 

ιι) Οι κληρονομιές, κληροροδοτήματα, δωρεές και κάθε 
άλλη οικονομική ενίσχυση που προέρχεται από ημεδαπά ή 
αλλοδαπά φυσικά και νομικά πρόσωπα προς το Πανεπι¬ 
στήμιο Θράκης για τους σκοπούς των Εργαστηρίων, εφό¬ 
σον δεν τίθενται όροι που αντιβαίνουν στο σκοπό των Ερ¬ 
γαστηρίων και του Πανεπιστημίου Θράκης. 

δ) Τα κονδύλια που προέρχονται από τα ιδιαίτερα ερευ¬ 
νητικά προγράμματα. 

Αρθρο 8 

Τηρούμενα βιβλία. 

Για τις ανάγκες των Εργαστηρίων τηρούνται τα ακό¬ 
λουθα βιβλία και στοιχεία: 

- Βιβλίο πρωτοκόλλου. 

- Βιβλίο περιουσιακών στοιχείων. 

- Φάκελος οικονομικών στοιχείων για κάθε έτος. 

-Κατάλογος επιστημονικών βιβλίων, περιοδικών και 

οργάνων. 

- Αρχείο ερευνητικών προγραμμάτων. 

- Κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο για τα Εργα¬ 
στήρια. 

Άρθρο 9 

Χώρος εγκατάστασης. 

Χώροι εγκατάστασης κάθε Εργαστηρίου είναι οι χώροι 
που παραχωρούνται για τη διεξαγωγή του έργου του και ει¬ 
δικότερα οι χώροι των ειδικών εγκαταστάσεων με τα όρ¬ 
γανα και το λοιπό τεχνικό εξοπλισμό για τη διενέργεια των 


ερευνητικών προγραμμάτων και των εργαστηριακών 
ασκήσεων. 

Στο χώρο εγκατάστασης υπάρχει πινακίδα με τον τίτλο 
του Εργαστηρίου και το ονοματεπώνυμο του διευθυντή. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 24 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΘΡΗΣΚΕΥΜΑΤΩΝ 

ΑΝΑΣΤΑΣΙΟΣ ΠΕΠΟΝΗΣ ΔΗ ΜΗΤΡΙΟΣ ΦΑΤΟΥΡΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 481 (3) 

Χορήγηση οικονομικής ενισχύσεως σε ορισμένες κατηγο¬ 
ρίες ναυτικών λόγω εορτών ΧΡΙΣΤΟΥΓΕΝΝΩΝ 1993. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 4 (παρ. 1 εδ. ιγ’) και 5 του Ν. 6002/1934 
«περί προστασίας των ανέργων εργατών θαλάσσης και 
των οικογενειών αυτών» (ΦΕΚ 37/Α), όπως συμπληρώθη¬ 
καν και αντικαταστάθηκαν αντίστοιχα με το άρθρο 1 του 
Α.Ν. 113/1936 «περί συμπληρώσεως του Ν. 6002 κ.λπ.» 
(ΦΕΚ 398/Α ) και το άρθρο 5 του Ν. 318/1976 «περί συ- 
στάσεως οργανικών θέσεων του επιστημονικού και βοη¬ 
θητικού Υγειονομικού προσωπικού του Οίκου Ναύτου» 
(ΦΕΚ 111/Α). 

β) Του άρθρου 29Α του Ν. 1558/1985 (ΦΕΚ 137/Α ) το 
οποίο προσετέθη με το άρθρο 27 του Ν. 2081 /1992 (ΦΕΚ 
154/Α’). 

2. Την αριθ. 4316/42/26.10.93 πρόταση του Διοικητι¬ 
κού Συμβουλίου του Οίκου Ναύτου (ΔΣΟΝ). 

3. Την αριθ. 307/11.11.1993 γνωμοδότηση του Συμ¬ 
βουλίου Εμπορικού Ναυτικού. 

4. Το γεγονός ότι το παρόν διάταγμα θα προκαλέσει δα¬ 
πάνη δραχμών εκατόν εξήντα δύο εκατομμυρίων 
(162.000.000) η οποία θα καλυφθεί εξ ολοκλήρου από τις 
εγγεγραμμένες στον ΚΑΕ 0652 του προϋπολογισμού εξό¬ 
δων του Οίκου Ναύτου, οικονομικής χρήσεως 1993, πι¬ 
στώσεις. 

5. Την αριθ. 715/30.11.1993 γνωμοδότηση του Συμ¬ 
βουλίου της Επικρατείας, με πρόταση του Υπουργού 
Εμπορικής Ναυτιλίας, αποφασίζουμε: 

Άρθρο 1. 

Με την ευκαιρία των εορτών των ΧΡΙΣΤΟΥΓΕΝΝΩΝ 
1993, παρέχεται έκτακτη οικονομική ενίσχυση, υπό 
μορφή βοηθήματος, στις κατά τις διατάξεις του παρόντος 
κατηγορίες ανέργων ναυτικών, από το Κεφάλαιο Ανεργίας 
και Ασθενείας Ναυτικών. 

Το ύψος αυτής καθορίζεται εις: 
α) Δραχμές είκοσι πέντε χιλιάδες (25.000) για τους άγα¬ 
μους και τις άγαμες. 

β) Δραχμές τριάντα πέντε χιλιάδες (35.000) για τους έγ- 

γαμους ή έγγαμες ή έχοντες οικογενειακά βάρη από παι¬ 
διά. 

Άρθρο 2. 

1. Την οικονομική ενίσχυση του άρθρου 1 του παρόντος 
δικαιούνται να λάβουν οι ναυτικοί που πληρούν τις εξής 
προϋποθέσεις: 

α) Έχουν συνολική θαλάσσια υπηρεσία μεγαλύτερη από 
πέντε (5) χρόνια, από την οποία όμως δωδεκάμηνη (12 μή¬ 
νες) τουλάχιστον να έχει αποκτηθεί μέσα στην τελευταία 
πριν από την 25 Δεκεμβρίου 1993 τριετία ή να έχουν εικο- 
σιτετράμηνη (24 μήνες) συνολική θαλάσσια υπηρεσία 
κατά την τελευταία πριν από την 25 Δεκεμβρίου 1993 τε¬ 
τραετία. 

Οι ναυτικοί δικαιούνται να λάβουν την οικονομική ενί¬ 
σχυση ακόμη και αν η ως άνω υπολογιζόμενη θαλασσία 
υπηρεσία τους είναι μικρότερη κατά είκοσι (20) ημέρες το 
πολύ. 

β) Έχει μεσολαβήσει από την τελευταία απόλυσή τους 
και μέχρι της 25ης Δεκεμβρίου 1993 χρονικό διάστημα 
μεγαλύτερο από ενενήντα (90) ημέρες και μικρότερο από 
δώδεκα (12) μήνες. 

Οι ναυτικοί δικαιούνται να λάβουν την οικονομική ενί¬ 
σχυση ακόμη και αν η ως άνω υπολογιζομένη ανεργία τους 
είναι μικρότερη ή μεγαλύτερη κατά είκοσι (20) το πολύ 
ημέρες. 

Ναυτολόγηση μέχρι είκοσι (20) το πολύ ημέρες δεν δια¬ 
κόπτει την μέχρι ενενήντα (90) ημέρες έλλειψη ναυτολο- 
γήσεως. 

γ) Δεν παίρνουν σύνταξη, δώρο από την πλοιοκτήτρια 
εταιρεία ή βοήθημα οποιοσδήποτε άλλης μορφής κατά το 
χρόνο της καταβολής πλην των περιπτώσεων των επιδο¬ 
μάτων ασθένειας και ανεργίας του άρθρου 19 παρ. 2 του 
Π.Δ. 894/81 (ΦΕΚ 226/Α’) και των άρθρων 1 και 8 του 
ΓΊ.Δ. 272/82 (ΦΕΚ 48/Α') αντίστοιχα και δεν προστατεύο¬ 
νται από το Ίδρυμα Κοινωνικών Ασφαλίσεων (ΙΚΑ) ή άλλο 
ασφαλιστικό φορέα. 

δ) Δεν έχουν επιδοθεί σε άλλη βιοποριστική απασχό¬ 
ληση μετά την αναγραφομένη στο ναυτικό τους φυλλάδιο 
τελευταία απόλυση ή την αναγραφόμενη στο διαβατήριό 
τους ημερομηνία εισόδου στη χώρα. 

Για τις προϋποθέσεις των εδαφ. (γ) και (δ) υπογράφεται 
από τους ναυτικούς υπεύθυνη δήλωση και ελέγχεται το 
ναυτικό φυλλάδιο και το διαβατήριό τους. 

2. Την οικονομική ενίσχυση του άρθρου 1 του παρόντος 
δικαιούνται να λάβουν επίσης οι κατωτέρω κατηγορίες 
ανέργων ναυτικών: 

α) Ναυτικοί άνεργοι ηλικίας πενήντα (50) έως εξήντα 
(60) χρόνων εφόσον έχουν πάνω από δέκα (10) χρόνια θα¬ 
λάσσια υπηρεσία από την οποία εξάμηνη κατά την τελευ¬ 
ταία τριετία πριν από την 25 Δεκεμβρίου 1993. 

β) Ναυτικοί άνεργοι ηλικίας εξήντα (60) χρόνων και άνω 
εφόσον έχουν θαλάσσια υπηρεσία πάνω από δέκα (10) 
χρόνια. 

γ) Ναυτικοί άνεργοι που δεν μπορούν να εργασθούν 
γιατί πάσχουν από χρόνια νοσήματα, εφόσον έχουν πάνω 
από οκτώ (8) χρόνια θαλάσσια υπηρεσία. 

δ) Ναυτικοί άνεργοι που απολύθηκαν από τις τάξεις των 
Ενόπλων Δυνάμεων μετά την 30ή Ιουνίου 1993 και μέχρι 
της 25 Δεκεμβρίου 1993, εφόσον έχουν τουλάχιστον δύο 
(2) χρόνια συνολική θαλάσσια υπηρεσία. 

ε) Ναυτικοί άνεργοι που επιδοτήθηκαν κατά τις διατά¬ 
ξεις του ΓΊ.Δ. 272/82, όπως τροποποιήθηκε με το Π.Δ. 


49/83 για ένα εξάμηνο τουλάχιστον μετά την 1η Ιανουά¬ 
ριου 1991 και δεν ναυτολογήθηκαν από τότε περισσότερο 
από ένα (1) μήνα. 

στ) Ναυτικοί χανσενικοί που νοσηλεύονται σε Νοσοκο¬ 
μείο Λοιμωδών Νόσων ή παραμένουν στο σπίτι τους. 

Άρθρο 3. 

1. Για τον υπολογισμό της αναφερομένης στο άρθρο 2 
του παρόντος συνολικής θαλάσσιας υπηρεσίας υπολογί¬ 
ζεται: 

(α) Η κτηθείσα: 

(ι) Σε πλοία με Ελληνική Σημαία. 

. (ιι) Σε πλοία με ξένη Σημαία συμβεβλημένα με το Ναυ¬ 
τικό Απομαχικό Ταμείο (ΝΑΤ). 

(ιιι) Σε πλοία με ξένη Σημαία μη συμβεβλημένα με το 
Ναυτικό Απομαχικό Ταμείο (ΝΑΤ) εφόσον έχει εξαγορα- 
σθεί νόμιμα. 

(β) Το χρονικό διάστημα κατά το οποίο ο ναυτικός νοση¬ 
λεύτηκε σε Κλινική ή Νοσοκομείο, με δαπάνες του Οίκου 
Ναύτου ή του πλοιοκτήτη. 

2. Δεν προσμετρείται ως χρόνος θαλάσσιας Υπηρεσίας 
ή Υπηρεσία που διανύθηκε σε παροπλισμένα πλοία που 
δεν τηρούσαν ναυτολόγιο. 

Κατά τον υπολογισμό της θαλάσσιας Υπηρεσίας και της 
ανεργίας ο μήνας υπολογίζεται σε τριάντα (30) ημέρες, 
όπως ορίζει, η περίπτωση 18 του άρθρου 1 του Π.Δ. 
894/81 ως τελευταία δε απόλυση λογίζεται η ημερομηνία 
μέχρι την οποία ο ναυτικός δικαιούται να λάβει αποζημί¬ 
ωση ή μισθό κατά τα άρθρα 62,66 και 75 του Κώδικα Ιδιω¬ 
τικού Ναυτικού Δικαίου (ΚΙΝΔ). 

Άρθρο 4. 

Για τον χαρακτηρισμό ως χρόνιου νοσήματος των ναυτι¬ 
κών του εδαφίου (γ) της παραγρ. 2 του άρθρου 2 του πα¬ 
ρόντος αρμόδιοι είναι: 

(α) Η Κεντρική Υπηρεσία του Οίκου Ναύτου Πειραιά, για 
τις περιοχές αρμοδιότητας Οίκου Ναύτου ΑΘΗΝΩΝ- 
ΠΕΙΡΑΙΩΣ και τέως Διοικήσεως Πρωτευούσης. 

(β) Οι έμμισθοι ιατροί του Οίκου Ναύτου, για τις περιο¬ 
χές αρμοδιότητος Επαρχιακών Παραρτημάτων Οίκου 
Ναύτου. 

(γ) Οι ιατροί του πλησιέστερου στον δικαιούχο Δημοσίου 
Νοσοκομείου, για τις υπόλοιπες περιοχές. 

Άρθρο 5. 

Η οικονομική ενίσχυση του άρθρου 1 θα καταβληθεί 
στους δικαιούχους εντός ανατρεπτικής προθεσμίας 19 
εργασίμων ημερών αρχομένης από της δημοσιεύσεως του 
παρόντος εφόσον προσέλθουν οι ίδιοι στον Οίκο Ναύτου 
Πειραιά ή στα κατά τόπους Κεντρικά Λιμεναρχεία, Λιμε¬ 
ναρχεία, Υπολιμεναρχεία και λοιπές Λιμενικές Αρχές στις 
οποίες εδρεύουν Παραρτήματα Οίκου Ναύτου. 

Νόμιμες εξουσιοδοτήσεις γίνονται δεκτές μόνο με 
έγκριση του Προϊσταμένου της Αρχής, που καταβάλλει την 
έκτακτη οικονομική ενίσχυση και μόνον εφόσον δικαιολο¬ 
γείται η αδυναμία του δικαιούχου να προσέλθει ο ίδιος σε 
περίπτωση ασθένειας. 

Άρθρο 6. 

Κατά την καταβολή της οικονομικής ενίσχυσης, πλην 
της περίπτωσης των Χανσενικών ναυτικών του εδαφ. στ* 
της παρ. 2 του άρθρου 2 του παρόντος, καταχωρείται από 
την Αρχή που πληρώνει ειδική πράξη στο φυλλάδιο του 

ναυτικού, και ο δικαιούχος υπογράφει σχετική από¬ 
δειξη. 

Αν ο δικαιούχος δεν γνωρίζει να υπογράφει, η πληρωμή 
γίνεται μπροστά σε δύο μάρτυρες, που υπογράφουν την 
απόδειξη αντί του δικαιούχου. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 13 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

ΑΠΟΦΑΣΕΙ Σ 

(4) 

Πράξη Διοικητή αριθ. 2276/16.12.93 

( Αρθρο 1 του Ν. 1266/82) 

Εφαρμογή από τα πιστωτικά ιδρύματα που λειτουργούν 
στην Ελλάδα των αποφ. 841/93 και 873/93 του Συμ¬ 
βουλίου Ασφαλείας του Οργανισμού Ηνωμένων Εθνών 
σχετικά με την επιβολή κυρώσεων κατά της Αϊτής. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήοεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Την ΠΔ/ΤΕ 2235/19.7.93 σχετικά με την εφαρμογή 
από τα πιστωτικά ιδρύματα που λειτουργούν στην Ελλάδα 
της απόφασης 841/93 του Συμβουλίου Ασφαλείας του 
Οργανισμού Ηνωμένων Εθνών σχετικά με την επιβολή κυ¬ 
ρώσεων κατά της Αϊτής. 

Υ) Την ΠΔ/ΤΕ 2248/20.9.93 με την οποία αποφασί- 
στηκε, σε εφαρμογή της απόφασης 861/1993 του Συμ¬ 
βουλίου Ασφαλείας του Οργανισμού Ηνωμένων Εθνών, να 
αρθούν οι απαγορεύσεις που τέθηκαν με την ΠΔ/ΤΕ 
2235/19.7.93. 

δ) Την 873/13.10.93 νεότερη απόφαση του Συμβου¬ 
λίου Ασφαλείας του Οργανισμού Ηνωμένων Εθνών σχε¬ 
τικά με την επαναφορά των κυρώσεων κατά της Αϊτής, 
αποφάσισε τα ακόλουθα: 

1. Καταργείται η ΠΔ/ΤΕ 2248/20.9.93. 

2. Δεν επιτρέπεται στα πιστωτικά ιδρύματα που λει¬ 
τουργούν στην Ελλάδα να διαθέτουν κεφάλαια και να διε¬ 
νεργούν πληρωμές σε φυσικά και νομικά πρόσωπα στην 
Ελλάδα ή στο εξωτερικό, οι οποίες αφορούν τις προμή¬ 
θειες της Αϊτής σε πετρέλαιο και προϊόντα του καθώς και 
εξοπλισμό και συναφή υλικά παντός τύπου (συμπεριλαμ¬ 
βανομένων όπλων και πολεμοφοδίων, στρατιωτικών οχη¬ 
μάτων και εξοπλισμού, αστυνομικού εξοπλισμού και σχετι¬ 
κών ανταλλακτικών για τα ανωτέρω). 

Από την απαγόρευση αυτή εξαιρούνται οι πληρωμές 
που αφορούν σε εισαγωγές στην Αϊτή πετρελαίου και συ¬ 
ναφών προϊόντων για ανθρωπιστικούς σκοπούς και ειδικά 
του προπανίου για οικιακή χρήση. 

3. Δεν επιτρέπεται η χρησιμοποίηση κεφαλαίων που εί¬ 
ναι κατατεθειμένα ή θα κατατεθούν σε πιστωτικά ιδρύ¬ 
ματα που λειτουργούν στην Ελλάδα εφόσον ανήκουν: α) 


στην Κυβέρνηση της Αϊτής ή στις ντε φάκτο ακτές στην 
Αϊτή, ή β) ελέγχονται άμεσα ή έμμεσα από την εν λόγω Κυ¬ 
βέρνηση ή τις προαναφερθείσες αρχές ή και από νομικά 
πρόσωπα όπου και εάν είναι εγκατεστημένα ή λειτουρ¬ 
γούν, που εξαρτώνται ή ελέγχονται από τους ανωτέρω. 

Η χρησιμοποίηση των ως άνω κεφαλαίων επιτρέπεται 
μόνον κατόπιν αιτήματος του Προέδρου της Αϊτής Ζ. Μπ. 
Αριστίντ ή του Πρωθυπουργού της εν λόγω χώρας Ρ. Μαλ- 
βάλ (παρ. 2 της απόφασης 873/93 του Συμβουλίου Ασφα¬ 
λείας του Οργανισμού Ηνωμένων Εθνών) και μετά από 
εξακρίβωση από τις τράπεζες της πραγματικής ταυτότη- 
τος των συναλλασσομένων. 

4. Εξουσιοδοτείται η καθ’ ύλη αρμόδια Διεύθυνση της 
Τράπεζας της Ελλάδος για την παροχή εγκρίσεων διενέρ¬ 
γειας των ακόλουθων πληρωμών: α) πληρωμών που αφο¬ 
ρούν σε εισαγωγές στην Αϊτή πετρελαίου και προϊόντων 
του για ανθρωπιστικούς σκοπούς, μετά από έλεγχο της 
αυθεντικότητας των σχετικών συναλλαγών και εφόσον οι 
εισαγωγές αυτές έχουν επιτραπεί βάσει ειδικής, κατά πε¬ 
ρίπτωση, αδείας της Επιτροπής που προβλέπεται στην 
απόφαση 841/93 (παρ. 10) του Συμβουλίου Ασφαλείας 
του Οργανισμού Ηνωμένων Εθνών, και β) οποιωνδήποτε 
άλλων πληρωμών έχουν εγκριθεί από την αρμόδια ως άνω 
Επιτροπή του Οργανισμού Ηνωμένων Εθνών, σύμφωνα με 
την παρ. 3 της απόφασης 873/93 του Συμβουλίου Ασφα¬ 
λείας του Οργανισμού Ηνωμένων Εθνών. 

Η Πράξη αυτή ισχύει από την ημερομηνία κοινοποιή- 
σεώς της. 

Από τις διατάξεις της παρούσας Απόφασης δεν προκα- 
λείται δαπάνη σε βάρος του κρατικού προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΓΙΑΝΝΗΣ ΜΠΟΥΤΟΣ 

--Φ- 

(5) 

Πράξη Διοικητή αριθ. 2278/27.12.93 
(Άρθρο 1 του Ν. 1266/82) 

Εφαρμογή από τα πιστωτικά ιδρύματα που λειτουργούν 
στην Ελλάδα της απόφασης 883/93 του Συμβουλίου 
Ασφαλείας του Οργανισμού Ηνωμένων Εθνών σχετικά 
με την επιβολή κυρώσεων κατά της Λιβύης. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήοεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Την 883/8.11.93 απόφαση του Συμβουλίου Ασφα¬ 
λείας του Οργανισμού Ηνωμένων Εθνών σχετικά με την 
επιβολή κυρώσεων κατά της Λιβύης, αποφάσισε τα ακό¬ 
λουθα: 

1. Δεν επιτρέπεται στα πιστωτικά ιδρύματα που λει¬ 
τουργούν στην Ελλάδα να διαθέτουν κεφάλαια και να διε¬ 
νεργούν πληρωμές προς: α) την Κυβέρνηση ή τις Δημό¬ 
σιες Αρχές της Λιβύης, β) οποιαδήποτε εμπορική, βιομη¬ 
χανική ή δημόσιας ωφέλειας επιχείρηση η οποία ανήκει ή 
ελέγχεται άμεσα ή έμμεσα από ί) την Κυβέρνηση ή τις Δη¬ 
μόσιες Αρχές της Λιβύης, ϋ) οποιοδήποτε νομικό πρόσωπο 
οπουδήποτε και αν βρίσκεται εγκατεστημένο ή λειτουργεί 



εφόσον ανήκει ή ελέγχεται από την Κυβέρνηση ή τις αρ¬ 
χές της Λιβύης και ϋί) οποιοδήποτε πρόσωπο που ενεργεί 

για λογαριασμό των α' και β'. 

2. Δεν επιτρέπεται η χρησιμοποίηση κεφαλαίων που 
έχουν κατατεθεί ή θα κατατεθούν σε πιστωτικά ιδρύματα 
που λειτουργούν στην Ελλάδα εφόσον ανήκουν στους 
αναφερόμενους στην παράγραφο 1 της παρούσας Πρά- 

ξης. 

3. Από τις πιο πάνω (παράγρ. 1 και 2) απαγορεύσεις 
εξαιρούνται κεφάλαια που προέρχονται από την πώληση ή 
προμήθεια πετρελαίου ή προϊόντων τόυ, περιλαμβανομέ- 
νου του φυσικού αερίου και προϊόντων του καθώς και 
αγροτικών προϊόντων ή εμπορευμάτων, εφόσον είναι προ¬ 
έλευσης Λιβύης (οπ9ϊη3«π9«η Ι-'&Υ») και εξάγονται από την 
εν λόγω χώρα μετά την 1 η Δεκεμβρίου 1993, υπό τον όρο 
ότι θα κατατίθενται σε ειδικούς προς τούτο τραπεζικούς 
λογαριασμούς. 

4. Δεν επιτρέπεται στα πιστωτικά ιδρύματα που Λει¬ 
τουργούν στην Ελλάδα να διαθέτουν κεφάλαια και να διε¬ 
νεργούν πληρωμές σε φυσικά και νομικά πρόσωπα στην 
Ελλάδα ή το εξωτερικό που αφορούν τις συναλλαγές που 
προβλέπονται στις παραγρ. 5 και 6 της απόφασης 883/93 
του Συμβουλίου Ασφαλείας του Οργανισμού Ηνωμένων 
Εθνών εφόσον οι εν λόγω συναλλαγές πραγματοποιούνται 
μετά την 1.12.1993. 

Η Πράξη αυτή ισχύει από την ημερομηνία κοινοποιή- 
σεώς της. 

Από τις διατάξεις της παρούσας Απόφασης δεν προκα- 
λείται δαπάνη σε βάρος του κρατικού προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 


ανοίγματα προς τις λοιπές επιχειρήσεις που προβλέπονται 

στην εν λόγω παράγραφο. ' 

Όσον αφορά τις γνωστοποιήσεις και τον έλεγχο των ως 
άνω χρηματοδοτικών ανοιγμάτων εφαρμόζονται, αντιστοί- 
χως, οι διατάξεις των Κεφ. Γ και ΣΤ της ΠΔ/ΤΕ 2246/ 
16 9 93 

Από τις διατάξεις της παρούσας Πράξης δεν προκύπτει 
δαπάνη σε βάρος του κρατικού Προϋπολογισμού. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Ο Διοικητής 
ΓΙΑΝΝΗΣ ΜΠΟΥΤΟΣ 


(7) 

Πράξη Διοικητή αριθ. 2280/29.12.93 
(Άρθρο 1 του Ν. 1266/92) 

Διορισμός Επιτρόπου στην Τράπεζα Κρήτης Α.Ε. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

2) Τις διατάξεις του ΑΝ 1665/1951 «περί λειτουργίας 
και ελέγχου Τραπεζών» και ιδίως την διάταξη του άρθρου 

β 

’ 3 ) Τις ΠΔ/ΤΕ 1375/19.10.88 και 1416/23.12.88 με τις 


βερνήσεως. 

Ο Διοικητής 
ΓΙΑΝΝΗΣ ΜΠΟΥΤΟΣ 


Πράξη Διοικητή αριθ. 2279/28.12.93 
(Άρθρο 1 του Ν. 1266/92) 

Τροποποίηση της ΠΔ/ΤΕ 2246/16.9.93 που αφορά την 
εποπτεία και έλεγχο των μεγάλων χρηματοδοτικών 
ανοιγμάτων των πιστωτικών ιδρυμάτων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Την ως άνω ΠΔ/ΤΕ και ειδικότερα το Κεφ. Δ' (παρ. 
1 β) που αφορά το όριο των μεγάλων χρηματοδοτικών 
ανοιγμάτων προς επιχειρήσεις που ανήκουν στον ίδιο 
όμιλο με το πιστωτικό ίδρυμα και τη σχετική εξουσιοδό¬ 
τηση προς την Τράπεζα της Ελλάδος που αναφέρεται 
στην παράγραφο αυτή. 

γ) Το άρθρο 18, παρ. 1 α του Ν. 2076/92, αποφάσισε τα 

εξής: . 

Τα χρηματοδοτικά ανοίγματα πιστωτικού ιδρύματος σε 
κάθε μία από τις θυγατρικές του που αναφέρονται στο 
Κεφ. Δ', παρ. 1 β. εδαφ. (II) της ΠΔ/ΤΕ 2246/16.9.93 και 
τις συνδεδεμένες με αυτήν επιχειρήσεις, κατά την έννοια 
του Κεφ. Β' (παρ. 10), υπόκεινται σε χωριστό κατά περί¬ 
πτωση όριο 30% και δεν αθροίζονται στα χρηματοδοτικά 


Κρήτης Α.Ε.». 

4) Τις διατάξεις του Νόμου 236/75 «περί κυρωσεως του 
υπ’ αριθ. 861 /75 Προεδρικού Διατάγματος και περί άλλων 
τινών διατάξεων αφορωσών εις τον παρά Τραπέζαις προ¬ 
σωρινόν Επίτροπον» και ιδίως την διάταξη του άρθρου 2. 

5) Το άρθρο 3 του Νόμου 2114/93 «Σύστημα εγγύησης 
καταθέσεων». 

6) Το αριθ. 660/27.12.93 υπηρεσιακό σημείωμα της 
Γενικής Επιθεωρήσεως Τραπεζών. 

Κρίνει ότι δεν εξέλιπαν οι λόγοι που επέβαλαν το διορι¬ 
σμό προσωρινού Επιτρόπου και ότι η σημερινή περιου¬ 
σιακή και η εν γένει επιχειρησιακή κατάσταση της «Τράπε¬ 
ζας Κρήτης Α.Ε.» επιβάλλουν το διορισμό νέου Επιτρό¬ 
που, προκειμένου η τραπεζική επιχείρηση να περισωθεί 

και εξυγιανθεί, αποφασίζει: 

1. Διορίζει Επίτροπο στην «Τράπεζα Κρήτης Α.Ε.» τον 
Κωνσταντίνο Καλυβιανάκη. 

2. Στον Επίτροπο ανατίθεται η Διοίκηση της «Τράπεζας 
Κρήτης Α.Ε.». 

3. Ο Επίτροπος υπόκειται στον άμεσο έλεγχο και την 
εποπτεία της Τράπεζας της Ελλάδος. 

4. Στον Επίτροπο ανατίθεται η ειδική εντολή να μελετή¬ 
σει τρόπους και εκπονήσει επιχειρηματικό σχέδιο για την 
εξυγίανση της τραπεζικής επιχείρησης της «Τράπεζας 
Κρήτης Α.Ε.». Ο Επίτροπος υποχρεούται να ενημερώνει 
συνεχώς την Τράπεζα της Ελλάδος επί της πορείας του ει¬ 
δικού τούτου έργου. Ο Επίτροπος υποχρεούται να υποβά¬ 
λει την έκθεσή του και τις σχετικές προτάσεις του μέχρι 
την 30ή Ιουνίου 1994. 

Στο έργο αυτό ο Επίτροπος μπορεί να επικουρείται ή να 
το αναθέτει σε ένα ή περισσότερα πρόσωπα έχοντα την 
απαιτούμενη κατάρτιση και εμπειρία, ύστερα από συνεν¬ 
νόηση και με τη συγκατάθεση της Τράπεζας της Ελλάδος. 



ΕΦΗΜΕΡΙΣ ΤΗΣ ΚΥΒΕΡΝΗΣΕΏΣ (ΤΕΥΧΟΣ ΠΡΩΤΟ) 


4843 


Από τις διατάξεις της παρούσας Πράξης δεν προκύπτει 
δαπάνη σε βάρος του κρατικού Προϋπολογισμού. 

Η παρούσα Πράξη να δημοσιευθεΐ στην Εφημερίδα της 
Κυβερνήσεως. 

Ο Διοικητής 
ΓΙΑΝΝΗΣ ΜΠΟΥΤΟΣ 

-♦- ■ 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο Προεδρικό Διάταγμα 462/1993 «ρύθμιση θεμάτων 
του καλλιτεχνικού προσωπικού των Κρατικών Ορχηστρών 


Αθηνών και Θεσσαλονίκης», που δημοσιεύθηκε στο ΦΕΚ 
199/Α/25.11.1993, γίνονται οι εξής διορθώσεις τυπο¬ 
γραφικών σφαλμάτων: 

^ ■ Στην επικεφαλίδα του Π. Δ/τος τίθεται ο αριθμός 
462, που έχει παραλειφθεί. 

2. Στο εδάφιο α' της παρ. 2 του άρθρου 1 του Π. Δ/τος, 
σειρές 4,5, και 6, από το εσφαλμένο «των αρχαιότερο των 
πρώτων», στο ορθό «τον αρχαιότερο των πρώτων». 

3. Στην παρ. 2 του άρθρου 2, σειρά 2, από το εσφαλ¬ 
μένο «της δοκιμαστικής υπηρεσία», στο ορθό «της δοκιμα¬ 
στικής υπηρεσίας». 

(Από το Υπουργείο Πολιτισμού) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) - - 

ΡΩΝΙΚΟ ΤΥΠΟΓΡΑΦΕ ΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ_ΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ <3Π 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από δ.ΟΟ' έως 13.00 


ΧΡΗΣ Ι ΜΕΣ ΠΛΗΡΟΦΟΡΙΕΣ 


* Πώλποπ ΦΕΚ όλων των Τευχών βλωμού 51 τπλ.: 52.39.762 

* ΒΙΒΛΙΟΘΗΚΗ. Σολωμου 51 τηλ.. 52.48. ισο -τηλ 52 48 141 

* Για φωτοαντίγραφα παλαιών τευχών στην οδο βλωμού 51^ ^ ' τηλ 5 2 25. 713 - 52 .49.547 

* Τμήμα πληροφόρησης: Για τα δημοσιεύματα των ΦΕΚ _μ----- 

* Οδηγίες για δημοσιεύματα Ανωνύμων Εταιρειών και ΕΠΕ τηλ.. 52.48.785 

Πληροφορίες για δημοσιεύματα Ανωνύμων Εταιρειών και ΕΠΕ τηλ.. 52.25.761 _ 

* Αποστολή ΦΕΚ στην επαρχία με καταβολή της αξίας του δ,α μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχοο της ΕΦΗΜΕΡΙΔ^ ^Ιί^ΚΥΒ^ΝΗΣΕΟΣ. 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150. από 17 έως 24 δρχ. 200 
Από 25 σελίδες κα, πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα οας αηοοτέλλετα. με το Ταχυδρομείο. 

Ε ΤΗΣΙΕΣ ΣΥΝΔΡΟΜΕΣ 

Ί^ό^ριθ. κατάθεσης στο ΔημόοιοΤαμεώ253Ϊ~| 

Ποσοστό 5% υπέρ του Ταμείου Αλληλο- 

Η ετήσια συνδρομή είναι: βοήθειας του Προσωπικού (ΤΑΠΕΤ) 


α) Για το Τεύχος Α' 
β) » » » Β' 

γ) » » » Γ 


δ) » » 

ε) » » 

στ) » » 

ζ) » » 

η) » » 

θ) » » 


Αναπτυξιακών Πράξεων » 
Ν.Π.Δ.Δ. » 

ΠΑΡΑΡΤΗΜΑ » 

Δελτ. Εμη.δι Βιομ. Ιδ. » 
Αν. Ειδικού Δικαστηρίου » 
Α.Ε. & Ε.Π.Ε. » 


ια) Για όλα τα Τεύχη εκτός ΤΑΕ-ΕΠΕ 


Δρχ. 15.000 
» 30.000 

» 10.000 
» 30.000 
/ » 20.000 
» 10.000 
» 5.000 

» 10.000 
>υ » 3.000 

» 200.000 
» 100.000 


750 

1.500 

500 

1.500 

1.000 

500 

250 

500 

150 

10.000 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





